
Жалпы ережелер
1. Осы «Отбасы банк» АҚ-да банктік қызмет көрсету барысында туындайтын банктік қызметтерді тұтынушылардың жүгінулерін қарастыру ережесі (бұдан әрі – Ереже) банктік қызмет көрсету барысында туындайтын банктік қызметтерді тұтынушылардың  жүгінулерін қарастыру тәртібін реттейді. 
2. Осы Ереже Қазақстан Республикасының жеке және заңды тұлғалардың жүгінулерін қарастыру туралы қолданыстағы заңнамасының, соның ішінде, өкілетті органның нормативтік құқықтық актілерінің, «Отбасы банк» АҚ (бұдан әрі – Банк) Банкте құжаттау бойынша ішкі құжаттарының ережелеріне сәйкес әзірленген.
3. Ережеде мыналарды анықтайтын тәртіп бар:  

1) Банкке келіп түсетін жүгінулерді қабылдауды, бастапқы өңдеуді, тіркеуді және банктік қызметтерді тұтынушылардың жүгінулеріне жауап жазуды қоса алғанда, банктік қызметтерді тұтынушылардың өтініштері бойынша іс жүргізу рәсімдері; (1) тармақша 16.10.2026 ж. №158 БШ-мен өзгертілді)
2) банктік қызметтерді тұтынушылардың жүгінулерін тіркеуге, қарауға және талдауға жауапты Банктің құрылымдық бөлішелері;  

3) Жауапты бөлімшелерді анықтау үшін Банктің басшылық жасайтын қызметкерлеріне келіп түскен жүгінімдерді жеткізу (беру) рәсімдері, ол бөлімшеге банктік қызметтерді тұтынушылардың жүгінулерін қарау және оларға жауап әзірлеу, тиісті қарар қабылдау тапсырылады; 

4) банктік қызметтерді тұтынушылардың жүгінулерін уақтылы әзірлеу және банктік қызметтерді тұтынушылардың жүгінулеріне жауап дайындау мерзімдері: 

5) банктік қызметтерді тұтынушылардың жүгінулерін қарау және банктік қызметтерді тұтынушылардың жүгінулеріне жауап әзірлеу кезінде Банктің құрылымдық бөлімшелерінің өзара іс-қимыл жасауы тәртібі; 

6) Банк басшылығының банктік қызметтерді тұтынушыларды жеке қабылдауын ұйымдастыру тәртібі; 

7) Банктің банктік қызметтерді тұтынушылардан келіп түскен жүгінулерді жіктеу тәртібі мен рәсімдері; 

8) банктік қызметтерді тұтынушылардың жүгінулерінен шығатын банктік қызмет көрсету барысындағы мәселелерді талдау рәсімдері; 

9) банктік қызметтерді тұтынушылардың жүгінулерін қарастыру қорытындысы бойынша түзетуші және ескертуші шаралардың орындалуын қабылдау, жүзеге асыру және мониторинг жүргізу тәртібі;
10) Банкке келіп түскен қадағалап ден қоюдың ұсынымдық шарасының /қадағалап ден қоюдың ұсынымдық шарасының жобасын қарау тәртібі. 
4. Ережеде қолданылған негізгі ұғымдар, белгілер және қысқартулар: 

1) Жүгіну - Банкке немесе Банктің лауазымды тұлғасына жеке немесе ұжымдық жазбаша, ауызша не электрондық цифрлық қолтаңбамен куәландырылған электрондық құжат нысанында не бейне сервис (бейнеконференцбайланыс форматында) арқылы жіберілген ұсыныс, өтініш, шағым, сұрау салу, пікір білдіру немесе алғыс айту, қарсылық беру, өтінішті кері қайтарып алу; (Басқарманың 02.03.2026 шешімімен (№ 32 хаттама) өзгертілді; 1) тармақша 16.10.2026 ж. №158 БШ-мен өзгертілді))
2) Анонимді жүгіну -  авторын анықтау мүмкін емес, қол, соның ішінде электронды сандық қолтаңба қойылмаған, Банктік қызметтерді тұтынушының пошталық мекенжайы көрсетілмеген жүгіну;

3) Шағым арыз – бұзылған құқықтарды, еркіндік немесе заңды мүддені қайта қалпына келтіру немесе қорғау туралы, Банктің заңға қайшы әрекетін немесе әрекетсіздігін жою, сондай-ақ Банктің заңсыз шешімдерін өзгерту туралы банктік қызметтерді тұтынушының талабы; 
4) Негізді шағым арыз – деректермен бекітілген шағым арыз, оның талдау мәні нормативтік құқықтық актілерді, Банктің ішкі құжаттарын бұзуды анықтайды;
 5) Негізделмеген шағым арыз - нысанасын талдау банктік қызметтерді көрсетуді, Банктің нормативтік құқықтық актілерінің, ішкі құжаттарының талаптарына сәйкес келетін қызмет көрсету сапасы мен талаптарын белгілейтін фактілермен расталмаған шағым; (5) тармақша 16.10.2026 ж. №158 БШ-мен өзгертілді)
6) Жүгінулерді тіркеу – есептік ақпараттық құжатқа жүгінудің мазмұны бойынша қысқаша мәліметтерді белгілеп жазу және әрбір келіп түскен жүгінуге тіркеу нөмірін беру; 
7) Банктік қызметтерді тұтынушы – қызметтерді сатып алуға ниет білдірген немесе Банктің қызметтерін пайдаланатын жеке немесе заңды тұлға; (7) тармақша 16.10.2026 ж. №158 БШ-мен өзгертілді)
8) Кері байланыс – Банктің өніміне немесе үдерісіне банктік қызметтерді тұтынушының пікір, түсініктеме немесе мүдделілік білдіруі; 

9) Сәйкессіздік – Банктің ҚР НҚА мен БІҚ талаптарын орындамауы; 

10) Уәкілетті тұлға  - Басқарма мүшелері және Банктік қызметтерді тұтынушылардың жүгінулеріне жазылған жауапқа қол қоюға Банк Басшылығы уәкілеттілік берген басқа да тұлғалар. 

11) ҚР НҚА – Қазақстан Республикасының нормативтік құқықтық актілері;

12) Комитет – Қазақтанның тұрғын үй құрылысы жинақ банкі" АҚ Тәуекелдер жөніндегі комитеті; 
13) Филиал – Қызмет көрсету орталықтарын қоса алғанда, Банк филиалдары; 

14) ТБК – ВРМ 2.0-да жасалған тіркеу-бақылау карточкасы;

15) ВРМ 2.0 (https://bpm2) - Банктің бизнес-процестерін басқару жүйесі: кіріс құжаттарды, заңды және жеке тұлғалардың өтініштерін, шығыс құжаттарды жасау және өңдеу; 
16) КБҚ – кері байланыс құралдары;
16-1) бейне сервис – Банктің банктік қызметтерді тұтынушыларға нақты уақыт режимінде консультацияны жүзеге асыру, мәтіндік хабарламаларды пайдалана отырып файлдармен алмасу, банктік қызметтерді тұтынушыға қызмет көрсету үшін басқа құралдарды пайдалану үшін қашықтықтан қызмет көрсетуге мүмкіндік беретін екіжақты бейнебайланыс (бейнеконференцбайланыс форматында) қызметі; 
16-2) Бейнеконференцбайланыс - аудио және бейне ақпарат алмасу мүмкіндігімен нақты уақыт режимінде бірнеше қашықтағы абоненттердің интерактивті өзара іс-қимылы үшін ақпараттық-коммуникациялық технологиялар пайдаланылатын байланыс қызметі; 
16-3) Банк Басқармасы Төрайымының блог-платформасы - Банктің сыртқы сайтының басты бетінде орналасқан, банктік қызметтерді тұтынушылардың сұратулар жіберу және Банктің Басқарма Төрайымынан оларға жауап алу мүмкіндігін қамтамасыз ететін ақпараттандыру объектісі; 

16-4) "Е-өтініш" АЖ - Қазақстан Республикасының азаматтарына мемлекеттік органдарға не квазимемлекеттік сектор субъектілеріне өтініштер жіберуге мүмкіндік беретін "Электрондық өтініштер" ақпараттық талдау жүйесі;         

17) Жауапты бөлімше - ситуациялық мониторинг бөлімшесі және заңды тұлғалар бойынша бөлімше; 
17-1) ситуациялық мониторинг бөлімшесі – банктік қызметтерді тұтынушы – жеке тұлғалардың өтініштерін және уәкілетті органның, өзге де мемлекеттік органдардың және банктік қызметтерді тұтынушы-жеке тұлғалардың оларға қатысты өтініштері бойынша тұлғалардың сұрау салуларын қарауға жауапты бөлімше;
17-2) заңды тұлғалар бойынша бөлімше – заңды тұлғалар бойынша бөлімшенің қызметіне қатысты мәселелер бойынша банктік қызметтерді тұтынушы-заңды тұлғалардың, Уәкілетті органның және мемлекеттік органдардың өтініштерін қарауға жауапты бөлімше;

18) ІҚ – Банктің ішкі құжаты; 
19) ҚҚД – Қашықтықтан қызмет көрсету департаменті;
20) қызметкер- азаматтық-құқықтық сипаттағы шарт бойынша қызмет көрсететін, банк ішіндегі қатынастардың қатысушысы болып табылатын Банк қызметкері немесе жеке тұлға; 
21) Жіктеуші – Банк қызметінің сөз болып отырған саласы бойынша келіп түскен жүгінулерді тармақтарға және шағын тармақтарға жіктеу жүйесі. Жіктеуіштің тұрақты түрі жоқ және жүгінулердің түсуі үшін негіз болып табылатын, Банк қызметіндегі проблемалық салаларды анықтау және алып тастау шараларын түзетуі тиіс. 

  22) CRM–банктік қызметтерді тұтынушылармен өзара іс-қимыл стратегияларын автоматтандыруға, атап айтқанда сату деңгейін арттыруға, банктік қызметтерді тұтынушылар және олармен өзара қарым-қатынас тарихы туралы ақпаратты сақтау арқылы банктік қызметтерді тұтынушыларға қызмет көрсетуді жақсарту және маркетингті оңтайландыруға, бизнес-үдерістерді орнату және жақсартуға және нәтижелерді кейін талдауға арналған бағдарламалық жасақтама;

23) ВРМ – банктік қызметтерді тұтынушылар туралы мәлімет енгізу, депозит және кредит бойынша операциялар жасау және операциялық қызмет бойынша (депозит және кредит бойынша) банктік қызметтерді тұтынушылардың жүгінімдерін тіркеуге арналған бағдарламалық қамсыздандыру; 

24) уәкілетті орган - Қаржы нарығын реттеу мен дамыту жөніндегі мемлекеттік орган; 
25) өзге мемлекеттік органдар мен тұлғалар - Қазақстан Республикасының мемлекеттік органдары мен тұлғалары, мемлекеттік емес ұйымдар, "Бәйтерек" ҰИХ"  АҚ, "Әділет" партиясы және басқа да ұйымдар;  (25) тармақша 16.10.2026 ж. №158 БШ-мен өзгертілді)
26) Банк омбудсманы - қарыз алушы мен Банктің құқықтарын және заңмен қорғалатын мүдделерін қанағаттандыру туралы келісімге қол жеткізу мақсатында қарыз алушының өтініші бойынша ипотекалық қарыз шартынан туындайтын Банк пен Қарыз алушы арасындағы келіспеушіліктерді реттеуді жүзеге асыратын жеке тұлға.
27) Ақпараттандыру объектілері - қарыз алушы мен банк арасында электрондық пошта (e - mail), пошта байланысы, Банктің интернет-ресурсы, SMS-хабарламалар, push-хабарламалар, Baspana Market (Баспана маркет) жылжымайтын мүлік порталы, телефондар, мобильді қосымша, сондай-ақ өзге де ақпараттандыру объектілері арқылы ақпарат беруді қамтамасыз ететін электрондық ақпараттық ресурстар.
28) Қарсылық – жеке тұлғаның өзінің дербес деректерін автоматтандырылған өңдеуге қарсы жолдаған өтініш түрі.

29) ӘД – Әкімшілік департамент.

30) Дербес деректерді автоматтандырылған өңдеу – ақпараттандыру объектісі арқылы дербес деректерді өңдеу, бұл ретте өңдеу процесіне меншік иесінің және (немесе) оператордың, сондай-ақ үшінші тұлғаның қатысуы болдырылмайды. (Басқарманың 02.03.2026 шешімімен (№ 32 хаттама) өзгертілді)
2-тарау. Жүгінулерді қабылдау және тіркеу

5. Банктік қызметтерді тұтынушылардан кері байланыс алу мақсатында келесі байланыс арналары мен техникалық құралдар пайдаланылады:

1) қолма-қол, пошта байланысы арқылы, Банктің электрондық поштасына, Банктің интернет-ресурсына, оның ішінде «Otbasy bank» мобильдік қосымшасы ақпараттық жүйесін пайдалана отырып, сондай-ақ Банк Басқармасы Төрайымының блог-платформасына келіп түскен жазбаша өтініштер; 
2) ауызша өтініштер, оның ішінде телефон арқылы бейне сервис арқылы, сондай-ақ Банктік қызметтерді тұтынушылар Банкке тікелей барған кезде келіп түскен өтініштер;

Өтініштерді тиісті КБҚ-дан қабылдау (алу), олар болған жағдайда, күнделікті негізде жүргізіледі.
2-1) Интернет-ресурста және (немесе) мобильді қолданбада нақты уақыт режимінде хабар алмасу жүйесі арқылы жіберілген және (немесе) банкке тіркелген абоненттік нөмірлерге келіп түскен хабарламалар банктік қызметтерді тұтынушылардың өтініштері болып танылмайды және ақпараттық сипаттағы сұрау салулар ретінде қаралады. 

Бұл ретте Банк банктік қызметтерді тұтынушыны Қазақстан Республикасы Қаржы нарығын реттеу және дамыту агенттігі Басқармасының 2026 жылғы 15 мамырдағы №91 қаулысымен бекітілген Талаптарға сәйкес Банкке тиісті хабарлама келіп түскен тәсілмен өтініш берудің тиісті тәртібі туралы хабардар етеді. (2-1) тармақша 16.10.2026 ж. №158 БШ-мен толықтырылды)
2-2) Банктік қызметтерді тұтынушылардың жүгінулеріне мынадай өтініштер жатпайды:

1) Банк қызметкері бір мезгілде банктік қызметтерді тұтынушы болып табылатын және оған банктік қызметтерді көрсетуге қатысты мәселелер бойынша жүгінетін жағдайларды қоспағанда, Банк қызметкерлерінің еңбек және әлеуметтік мәселелер бойынша жұмыс беруші ретінде Банкке жүгінуі;

2) акционерлер (қатысушылар), басқару органдарының мүшелері, бенефициарлар және банктің өзі арасындағы банктік қызметтерді тұтынушыларға банктік қызметтер көрсетумен байланысты емес корпоративтік жанжалдар мен даулар (оның ішінде корпоративтік басқару, пайданы бөлу, дивидендтік саясат, эмиссия және бағалы қағаздарды орналастыру мәселелері бойынша даулар);

3) банктік қызметтерді тұтынушы болып табылмайтын Банк контрагенттерінің банктік қызметтерді көрсетуге жатпайтын шарттар (жалдау, жеткізу, мердігерлік, аутсорсинг, АТ-сүйемелдеу шарттары және өзге де шарттар) бойынша өтініштері;

4) банктің әрекеттеріне (әрекетсіздігіне) не қаржы өнімдерінің талаптарына қанағаттанбаушылық білдіруді қамтымайтын Қазақстан Республикасының заңнамасы не қаржы өнімдерінің талаптары туралы ақпарат немесе түсініктемелерге сұрау салулар;

5) егер банктік қызметтерді тұтынушының құқықтары мен заңды мүдделерінің бұзылуы туралы мәліметтер болмаса, банктің есептілікті (салықтық, статистикалық немесе басқа) ұсынуына байланысты сұрау салулар;

6) Қазақстан Республикасының заңнамасын болжамды бұзу, сыбайлас жемқорлық, теріс пайдалану, сондай-ақ банктік қызметтерді нақты тұтынушының құқықтарын бұзуды көрсетпей өзге де бұзушылықтар туралы өтініштер;

7) бұқаралық ақпарат құралдарының, кәсіптік және қоғамдық бірлестіктердің және нақты шарт (мәміле) бойынша банктік қызметтерді тұтынушылар болып табылмайтын өзге де ұйымдардың өтініштері, банктік қызметтерді нақты тұтынушының мүддесіне арналған өтініштерді қоспағанда, бұл өтініште тікелей көрсетіле отырып;

8) банктік қызметтерді тұтынушылардың дербес өтініштерін қамтымайтын, бақылау, қадағалау және құқық қолдану мәселелері бойынша Қазақстан Республикасының мемлекеттік органдарымен хат алмасу;

9) олардың мазмұнын және (немесе) өтініш берушінің талаптарын анықтауға мүмкіндік бермейтін өтініштер (оқылмайтын мәтіндер, байланыссыз хабарламалар немесе жаппай автоматтандырылған таратылымдар). (2-2) тармақша 16.10.2026 ж. №158 БШ-мен толықтырылды)
6. Өтініштердің түріне байланысты өтініштерді (ауызша, оның ішінде бейне сервис, жазбаша, интернет-ресурстарға, оның ішінде «Otbasy bank» мобильдік қосымшасы ақпараттық жүйесін пайдалана отырып, пікірлер мен ұсыныстар кітабына келіп түскен) тіркеу ВРМ 2.0 (https://bpm2), ВРМ, бұл ретте банктік қызметтерді тұтынушылардың өтініштерінде қажетті деректемелер болуы тиіс: атап айтқанда жеке тұлғаның өтінішінде оның тегі, аты, сондай – ақ қалауы бойынша әкесінің аты, жеке сәйкестендіру нөмірі, пошталық/электрондық мекенжайы, байланыс нөмірі, ал заңды тұлғаның өтінішінде - оның атауы, пошталық/электрондық мекенжайы, бизнес-сәйкестендіру нөмірі болуы тиіс. 
Ауызша өтініштер мен Банктің интернет - ресурсы арқылы, оның ішінде бейне сервис арқылы  келіп түсетін өтініштерді қоспағанда, өтінішке жеке тұлға немесе заңды тұлғаның өкілі қол қоюы тиіс.

Шағым берген кезде Банктің атауы немесе әрекетіне шағым жасалатын Банктің лауазымды тұлғаларының қызметі, тегі және аты-жөні, жүгіну себептері мен талаптары көрсетіледі.

Банк басшылығының / Банк бөлімшелері басшыларының / Филиалдар басшылығының атына Банктік қызметтерді тұтынушылардан/уәкілетті органдардан/өзге де органдар мен тұлғалардан  зерделеуді және талдауды талап ететін өтініштер Филиалдарға келіп түскен жағдайда,  немесе егер "Көшірмесі:" деген грифте жоғарыда көрсетілген тұлғалар көрсетілсе, онда  "Отбасы банк" АҚ Құжаттау және құжаттаманы басқару қағидаларында (бұдан әрі-құжаттама жөніндегі Банктің ішкі құжаты) регламенттелген тәртіпке сәйкес,  Филиалдың іс жүргізушісі өтініштерді  ВРМ 2.0-де (https://bpm2) тіркейді, және ағымдағы күнгі сағат 18:30-ға дейін оларды жауапты бөлімшеге жібереді.
Зерделеуді және талдауды талап ететін өтініштер ретінде банкке қатысты қадағалау ден қою шараларын, санкцияларды қолдану және әкімшілік мәжбүрлеудің өзге де шараларын қолдану, сондай-ақ банктің жүйелік процестерін тексеру немесе күрделі және даулы мәселелерді қарау және шешу тәуекеліне әкеп соқтыратын банктік қызметтерді тұтынушылардың наразылықтары мен шағымдарына байланысты құқықтық тәуекелдерді кешенді бағалауды талап ететін өтініштер түсініледі. (6-тармақтың бесінші абзацы 16.10.2026 ж. №158 БШ-мен толықтырылды)
Банк/филиалдар бойынша ВРМ 2.0 (https://bpm2) Банктік қызметтерді тұтынушылардың өтініштерін тіркеу бойынша нөмірлеу бірыңғай / толассыз беріледі.

Операциялық қызмет бойынша (депозиттер мен кредиттер бойынша) Банктік қызметтерді тұтынушылардың өтініштерін ВРМ-ге қабылдаған жағдайда, әр филиал аясында тіркелген өтініштердің нөмірленуі автоматты түрде жүргізіледі.

Банктің интернет-ресурсы арқылы келіп түскен Банктік қызметтерді тұтынушылардың зерттеу мен талдауды талап етпейтін өтініштерін қабылдау кезінде, тіркеу автоматты түрде ВРМ 2.0-де (https://bpm2)  жүргізіледі. 
ТБК (өтініш) үшін/оған салуға қажетті деректерді/жолдарды толтыру және өтінішті ВРМ 2.0-ге (https://bpm2), осы Қағидалармен, Банктің құжаттандыру жөніндегі ішкі құжатымен және "Отбасы банк" АҚ кіріс құжаттарды, банктік қызметтерді тұтынушылардың өтініштерін тіркеу және өңдеу (қарау), сондай-ақ шығыс құжаттарын ВРМ 2.0 жүйесінде құру, тіркеу және жөнелту процесі бойынша техникалық тәртіппен белгіленген тәртіпке сәйкес жүзеге асырылады.  
7. Барлық КБҚ бойынша сақталу және Уәкілетті тұлғаларға жүгінулерді толық жеткізу шаралары қарастырылған,  атап айтқанда: 

1) Банктік қызметтерді тұтынушыларға қол жетімді жерде, Филиалдардағы және клиенттік залдарда орналасқан сын-пікірлер мен ұсыныстар кітабына Филиалдардың мөрі басылады және нөмірленеді; 

2) пошталық-курьерлік жеткізілімдер – жүгінуге ӘД/Филиалдың іс жүргізушісінің мөртаңбасы мен шығыс нөмірі қойылады; (Басқарманың 02.03.2026 шешімімен (№ 32 хаттама) өзгертілді)
 3) Банктің Интернет-ресурсы - Сыртқы сайтқа келіп түсетін банктік қызметтерді тұтынушылардың өтініштері, өтініштің түріне байланысты автоматты түрде беріледі және ВРМ 2.0-де (https://bpm2). Демалыс/ мереке күндері келіп түскен өтініштер ВРМ 2.0-де (https://bpm2) / CRM-да келесі жұмыс күні тіркелуге жатады. 
Банктің филиалдарында өтінішті онлайн ресімдеу үшін Банктің Интернет-ресурсында "өтінішті қалдыру" бөліміне өтуге мүмкіндік беретін QR-коды бар плакаттар орналастырылады. Кері байланыс үшін QR коды бар плакаттарды пайдалану тәртібі Банктік қызметтерді тұтынушылардың өтініштерін онлайн ресімдеу үшін QR-кодтарды пайдалану процесі бойынша техникалық тәртіпте сипатталған; 
«Otbasy bank» мобильдік қосымшасы ақпараттық жүйесінде Банктің интернет-ресурсындағы «Өтініш қалдыру» бөліміне өтіп, өтінішті онлайн түрде ресімдеуге мүмкіндік беретін функционал іске асырылған;
3-1) Басқарма Төрайымының блог-платформасы - Банктің Басқарма Төрайымының блог-платформасына келіп түсетін Банктік қызметтерді тұтынушылардың электрондық нысандағы өтініштерін Бөлімше туралы ережеге сәйкес Банктің сыртқы сайтын жүргізуге жауапты бөлімше өтініш келіп түскен күннен бастап келесі операциялық күннен кешіктірмей әрі қарай 2.0. ВРМ-де (https://bpm2) тіркеу және осы Қағидаларда және Банктің құжаттау жөніндегі ішкі құжатында белгіленген тәртіпке сәйкес Банктік қызметтерді тұтынушыға жауап дайындау үшін ӘД береді; (Басқарманың 02.03.2026 шешімімен (№ 32 хаттама) өзгертілді)
            4) Банктің электронды поштасы – Банктің ресми электрондық поштасына келіп түскен Банктік қызметтерді тұтынушылардың өтініштерін ӘД тіркейді; (Басқарманың 02.03.2026 шешімімен (№ 32 хаттама) өзгертілді)
5) Банктік қызметтерді тұтынушылардың телефон арқылы айтылған ауызша өтініштері - CRM жүйесінде тіркеледі, Банктік қызметтерді тұтынушылармен телефон сөйлесулерін жазу оның келісімімен, бұл туралы сөйлесудің басында хабарланған кезде жүргізіледі. (телефон арқылы сөйлесулерді жазу кезінде дербес деректерді жинау және өңдеу талабымен), Банктік қызметтерді тұтынушылармен сөйлесудің аудиожазбасы жүйеде 3 (үш) ай бойы сақталады; 

5-1) бейне сервис арқылы келіп түскен банктік қызметтерді тұтынушылардың ауызша өтініштері – CRM жүйесінде тіркеледі, Банктік қызметтерді тұтынушылармен сөйлесулердің бейне жазбасы ол туралы әңгімелесудің басында хабарлаған кезде оның келісімімен жүргізіледі (бейне сөйлесулерді жазу кезінде дербес деректерді жинау және өңдеу шартымен), Банктік қызметтерді тұтынушылармен сөйлесудің бейнежазбасы жүйеде 2 (екі) ай бойы сақталады; 

6) Банк Банктік қызметтерді тұтынушысы тікелей келген кездегі ауызша жүгінулерді осы Ережеде және құжаттау бойынша Банктің ішкі құжаттарында қарастырылған тәртіпте және талаптарда Банктік қызметтерді тұтынушыларға қызмет көрсететін Банк бөлімшесі қарастырады. 

7) "Е-өтініш" АЖ – Банкке "Е-өтініш" АЖ-ға өтініш келіп түскен кезде ӘД қызметкері келіп түскен құжаттардың кезектілігі тәртібімен келіп түскен өтінішті ВРМ 2.0-ге тіркейді (өтініш бойынша деректерді "Е-өтініш" АЖ-дан ВРМ 2.0-ге көшіреді (http://bpm2)). (Басқарманың 02.03.2026 шешімімен (№ 32 хаттама) өзгертілді)
ӘД қызметкері ВРМ 2.0 (http://bpm2) келіп түскен өтінішті Банктің жауапты бөлімшелерінің қызметкерлерінің орындауына ВРМ 2.0 жүйесінде "Отбасы банк" АҚ  құжаттандыру жөніндегі Банктің ішкі құжатының және Кіріс құжаттарын, банктік қызметтерді тұтынушылардың өтініштерін тіркеу және өңдеу (қарау),  сондай-ақ шығыс құжаттарды жасау, өңдеу, тіркеу және жөнелту процесі бойынша техникалық тәртіп ережелеріне сәйкес жібереді. (Басқарманың 02.03.2026 шешімімен (№ 32 хаттама) өзгертілді)
Бұл ретте, "Е-өтініш" АЖ-да ӘД қызметкері келіп түскен өтінішті Банктің жауапты бөлімшесінің қызметкеріне жібереді, оған осы өтініш ВРМ 2.0-де (http://bpm2) жауап дайындау үшін жіберілген. (Басқарманың 02.03.2026 шешімімен (№ 32 хаттама) өзгертілді)
"Е-өтініш" АЖ-дағы  жұмыс тәртібі Банктің құжаттау жөніндегі ішкі құжатында регламенттелген.

8. Жүгіну беру арналары  және мүмкіндіктері туралы Банктік қызметтерді тұтынушыларға хабарлау мақсатында Филиалдардың клиенттік залдарында, Банктің сыртқы сайттарында, жарнамалық материалдарда және басқа да коммуникация құралдарында КБҚ туралы ақпарат жарияланады. 

Филиалдардың клиенттік залдарында және АО-да Банктік қызметтерді тұтынушыларға қолжетімді жерлерде мынадай мазмұнда Банктік қызметтерді тұтынушылардың жүгінуімен жұмыс жүргізу жүйесі туралы Банктік қызметтерді тұтынушылар үшін ақпарат орналастырылады: 

1) Банктің толық координаттары (БО бірыңғай нөмірі, веб-сайт, мекенжайы, атына жүгіну берілетін тұлғаның Т.А.Ә.);

2) Көрсету үшін банктік қызметтерді тұтынушылар талап ететін міндетті ақпараттар; 

3) Кері байланыс құралдары;

4) Банктік қызметтерді тұтынушылардың жүгінуін қарастыру мерзімі. 

3-тарау. Жүгінулерді қарастыру тәртібі
9. Банктік қызметтерді тұтынушыларға қызмет көрсететін Банк бөлімшелерінің қызметкерлері Банктік қызметтерді тұтынушының ауызша жүгінуі (Банктік қызметтерді тұтынушының өзі келгенде) негізінде сәйкессіздік тапқанда, дереу сәйкессіздікті жоятын әрекет жасалады және мұндай мүмкіндік болса, онда Банктік қызметтерді тұтынушының ауызша жүгінуіне осы қызметкерлердің құзыреті шеңберінде дереу жауап беріледі. Банктік қызмет ұсыну және қызмет көрсету барысында Банктің ақпараттық жүйелерінің жұмысына байланысты қате/ сәйкессіздік анықталған жағдайда, Банктік қызметтерді тұтынушыларға қызмет көрсететін Банк бөлімшесінің қызметкерлері қызмет көрсетуге сұратуларды қабылдаудың бірыңғай терезесі және инциденттерді шешу арқылы жоюға сұратуды жедел жібереді.
Егер Банктік қызметтерді тұтынушының сәйкессіздігі (шағым арызы/сұрағы/сауалы) дереу шешілмейтін болса, Банктік қызметтерді тұтынушыларға қызмет көрсететін Банк бөлімшесінің қызметкері Банктік қызметтерді тұтынушыдан жүгінуді (өз қолымен) жазбаша түрде беруге ұсыныс жасауға міндетті немесе Банк бөлімшесінің қызметкері Банктік қызметтерді тұтынушының айтуымен жүгінуді толтырады.
Банктік қызметтерді тұтынушыларға қызмет көрсететін Банк бөлімшесінің қызметкері жүгінуді толтырған жағдайда, Банктік қызметтерді тұтынушы жүгінуге  «Менің айтуым бойынша дұрыс жазылды» деп жазып, қол қоюы керек, содан кейін жүгіну белгіленген тәртіпте әрі қарай қаралуы үшін осы Ереженің 2-тарауында қарастырылған тәртіпте ВРМ 2.0 (https://bpm2) тіркеледі.

Банктік қызметтерді тұтынушыға күні мен уақыты, өтінішті қабылдаған адамның тегі мен аты-жөні көрсетілген қабылданған өтініштің көшірмесі беріледі.
Қажет болған жағдайда Жауапты бөлімше кездесуге/мәселені реттеуге қатысу үшін банктік қызметтерді тұтынушылардың мәселелері құзыретіне жататын басқа бөлімшелердің өкілдерін тартады. Тартылған бөлімшелер банктік қызметтерді тұтынушылардың мәселелерін жан-жақты қарауды жүзеге асырады, сондай-ақ туындаған жағдайды реттеу және Банк үшін қолайсыз салдарларды болдырмау үшін шаралар қабылдайды.

9-1 Банктік қызметтерді тұтынушылардың операциялық қызмет бойынша (депозиттер мен кредиттер бойынша) өтініштерін ВРМ-де тіркеу кезінде Банктік қызметтерді тұтынушылардың өтініштерін қарау нәтижесі бухгалтерлік операцияларды жүргізу, банктік қарыз шартын жасасу, тұрғын үй құрылысы жинақтары туралы шарт жасасу, тұрғын үй құрылысы жинақтары, банктік қарыз, жылжымайтын мүлік кепілі және тұрғын үй құрылыс жинақтары туралы шарттарға қосымша келісім жасасу, ағымдағы Банк Бағдарламаларына қатысуға өтініштердің күшін жою, қарыздарды қайта құрылымдау, борышты кешіру бойынша операциялар, қарыз бойынша талаптардың өзгеруі, кепіл бойынша деректердің өзгеруі, банк шоттары бойынша үзінді көшірмені және өтініштердің, оларға жасалған  шарттар мен келісімдердің телнұсқаларын ұсыну, филиалдың/Банктің уәкілетті органының ІҚ-да белгіленген тәртіппен банктік қызметтерді тұтынушыға жеткізілген шешімі және ВРМ-нен автоматты түрде түсірілетін өтініштер бойынша өзге де операциялар.
10. ҚҚД ҚҚД-ның бірыңғай нөміріне, тікелей телефонға, сондай–ақ, Банктің интернет-ресурсына, бейне сервис арқылы келіп түскен өтініштерді қарайды. ҚҚД қызметкерлері өз құзыреті аясында зерттеу мен талдауды талап етпейтін банктік қызметтерді тұтынушылардың өтініштеріне жауап береді.

ҚҚД бірыңғай нөміріне және тікелей телефонға, бейне сервис, сөйлесудің аудио/бейне жазбасы арқылы келіп түскен банктік қызметтерді тұтынушылардың өтініштеріндегі мәселелерді зерделеу және талдау, сөйлесудің аудиожазбасы талап етілген жағдайда, Жауапты бөлімшенің әрі қарай қарастыруы және Банктік қызметтерді тұтынушыға жауап дайындауы үшін CRM арқылы дереу ВРМ 2.0 (https://bpm2) жіберіледі

Банктік қызметтерді тұтынушылардан Банктің интернет-ресурсына келіп түскен,  зерделеуді және талдауды талап ететін өтініштерді  осы Ережемен және Банктің құжаттау бойынша ішкі құжатымен белгіленген тәртіпке сәйкес әрі қарай қарастыру және Банктік қызметтерді тұтынушыға жауап дайындау үшін, ҚҚД қызметкері ағымдағы операциялық күннен кешіктірмей ВРМ 2.0 (https://bpm2) арқылы жауапты бөлімшеге жібереді.

Банктік қызметтерді тұтынушыға берілетін жауаптың толықтығы мен сапасына, ҚҚД қарайтын өтініштер бойынша белгіленген жауап дайындау мерзімдерінің сақталуына ҚҚД басшысы жауапты болады. 
11. ӘД электрондық поштаға келіп түскен өтініштерді ВРМ 2.0 (https://bpm2) тіркейді және Банк басшылығының қарауына жібереді. (Басқарманың 02.03.2026 шешімімен (№ 32 хаттама) өзгертілді)
  12. Банктің уәкілетті тұлғалары Банктің атқарушы органының басшысы не филиал (филиалда) басшысы, оның ішінде Банктің филиалдары мен өкілдіктері бекіткен қабылдау кестесіне сәйкес айына кемінде бір рет жеке тұлғаларды және заңды тұлғалардың өкілдерін жеке қабылдауды жүргізеді.

Егер өтінішті Банктің уәкілетті тұлғасы жеке қабылдау кезінде шеше алмаса және қосымша пысықтауды талап етсе, оны банктік қызметтерді тұтынушы жазбаша нысанда ресімдейді және жазбаша өтініш ретінде қарайды. (12-тармақ 16.10.2026 ж. №158 БШ-мен өзгертілді)
13. Банктің құрылымдық бөлімшесі Филиалдың ӘД/іс жүргізушісі Банктік қызметтерді тұтынушылардың өтініштері бойынша іс жүргізуге жауапты болып табылады. (Басқарманың 02.03.2026 шешімімен (№ 32 хаттама) өзгертілді)
ТБК-ге деректерді енгізудің дұрыстығы, ТБК-нің тиісті адресаттарға уақтылы берілуі, өтініштің орындалу мерзімін бақылау (шығыс тіркеу нөмірін көрсетуді ескере отырып, Банктік қызметтерді тұтынушыға жауап) үшін Филиалдың ӘД/ іс жүргізушісі жауапты болады. CRM арқылы қабылданған өтініштерді ВРМ 2.0 (https://bpm2) берудің уақтылығын, дұрыстығын және толықтығын ұйымдастыруға ҚҚД басшысы жауапты болады. (Басқарманың 02.03.2026 шешімімен (№ 32 хаттама) өзгертілді)
14. Өтініштерді ВРМ 2.0 (https://bpm2) тіркеу кезінде, өтініш Банк басшылығына немесе Банктің уәкілетті тұлғасына келіп түскен өтініштерді адресаттар бойынша бөлуді регламенттейтін банкте бекітілген Ішкі құжатқа сәйкес жіберіледі.

Проблемалық заемдарға (соттан тыс және сот рәсімдері) байланысты мәселелер бойынша Банктік қызметтерді тұтынушылардың жүгінуі проблемалық заемдармен жұмыс жүргізу бөлімшесі қарастырады. 
14-1. Банктік қызметтерді тұтынушылардың операциялық қызметке жатпайтын жазбаша өтініштері филиалдарға келіп түскен кезде өтініштер осы Қағидалардың 2-тарауында көзделген белгіленген тәртіппен ВРМ 2.0-де тіркеледі және қарауға жіберіледі:


- осы Қағидалардың 4-тармағының 17-1) тармақшасында көрсетілген тұлғалар жүгінген кезде ситуациялық мониторинг бөлімшесі;

- осы Қағидалардың 4-тармағының 17-2) тармақшасында көрсетілген тұлғалар жүгінген кезде заңды тұлғалар бойынша бөлімше. 

14-2. Банкке банк омбудсманынан шешім(дер) келіп түскен кезде, олар белгіленген тәртіппен тіркеледі және мониторинг жүргізу үшін Ішкі бақылау бөлімшесіне, сондай-ақ заңнамада белгіленген мерзімдерде қарауға жіберіледі. Жауапты бөлімшеге және Банктің филиалына жолданады. Жауапты бөлімше Филиал ұсынған ақпарат негізінде банк омбудсманының шешіміне жауап дайындайды. . Филиал төмендегілер үшін жауапты болады:
- банк омбудсманының шешімдеріне байланысты тиісті іс-шараларды жүзеге асыру (кездесулерге қатысу, кездесу хаттамасын жасау, мәселені Банктің кредиттік комитетінің қарауына енгізу, банк омбудсманының ұсынымдарын орындау); (Басқарманың 02.03.2026 шешімімен (№ 32 хаттама) өзгертілді)
- банк омбудсманының шешімін уақтылы орындау немесе банк омбудсманының шешіміне шағымдану.
14-3. Банкке жеке тұлғалардан және заңды тұлғалардан немесе олардың өкілдерінен өтініштер, сондай-ақ оларға жеке тұлғалардың және заңды тұлғалардың өтініштері бойынша уәкілетті органдардың немесе олардың өкілдерінің мемлекеттік қолдау шараларын ұсынуға байланысты, Қазақстан Республикасының азаматтарын, тұрғын үйге мұқтаж қандастарды есепке қоюға/жүргізуге/есептен шығаруға қатысты мәселелер бойынша сұрау салулары түскен кезде,  тұрғын үй жағдайларын жақсартуға бағытталған өтініштер осы Қағидалардың 2-тарауында көзделген белгіленген тәртіппен ВРМ 2.0-де тіркеледі, және бірінші тұрғын үймен қамтамасыз ету бөлімшесіне қарауға жіберіледі.

Осы өтініштерге және уәкілетті органдардың сауалдарына жауаптар тұрғын үй жағдайларын жақсартуға бағытталған мемлекеттік қолдау шараларын ұсынуға байланысты, тұрғын үйге мұқтаж Қазақстан Республикасының азаматтарын,  қандастарды есепке қоюға/жүргізуге/есептен шығаруға қатысты өтініштерді қарау бойынша Банктің ішкі құжатында белгіленген мерзімдерде беріледі. 


(Қағидалардың 3-тарауының 14-3-тармағы осы тармақта көрсетілген ішкі құжат бекітілген күннен бастап күшіне енеді).


14-4. Банктік қызметтерді тұтынушылар Банктің Орталық аппаратына жүгінген кезде осы Қағидалардың 14-3-тармағында көрсетілген мәселелер бойынша Банктік қызметтерді тұтынушылармен кездесулерді тұрғын үй жағдайларын жақсартуға бағытталған мемлекеттік қолдау шараларын  ұсынуға байланысты  Қазақстан Республикасының азаматтарын, тұрғын үйге мұқтаж қандастарды есепке қоюға/есебін жүргізуге/есептен шығаруға қатысты өтініштерді қарау жөніндегі Банктің ішкі құжатында белгіленген тәртіпке сәйкес бірінші тұрғын үймен қамтамасыз ету жөніндегі бөлімше жүргізеді . 


14-5. Бұрын берілген жауапқа шағым (қайта өтініш) түскен кезде, мұндай өтінішті қарауды ситуациялық мониторинг бөлімшесі Банктік қызметтерді тұтынушыларінің өтініштерін қарау басқармасының басшысы / ситуациялық мониторинг бөлімшесінің директоры бастапқы жауапты дайындауға қатыспаған ситуациялық мониторинг бөлімшесінің басқа орындаушысына тапсырады.

Банктік қызметтерді тұтынушының өтінішін қарау ісі тағайындалған ахуалдық мониторинг бөлімшесінің орындаушысы өтінішті осы Қағидалардың 16 және 18-тармақтарына сәйкес мерзімдерде және тәртіпте қарайды.
Егер шағымда бастапқы жауапқа қол қойған ситуациялық мониторинг бөлімшесінің лауазымды адамына шағым болған жағдайда, оның әрекеттеріне шағым жасалады және өтініш беруші мұндай әрекеттерді тексеруді не өзі қабылдаған шешімді қайта қарауды сұрайды, шағымға жауапқа Басқарма төрайымының жетекшілік ететін орынбасары немесе оның орнындағы адам қол қояды. (абзац 16.10.2026 ж. №158 БШ-мен толықтырылды)
15. 2.0 ВРМ-де (https://bpm2) жүргізілген өтініштер бойынша деректер оларды тіркеу кезінде Өтініштерді тіркеу журналын одан әрі қалыптастыру үшін автоматты түрде Oracle Business Intelligence платформасына беріледі. Өтініштерді тіркеу журналы мынадай міндетті жолдарды қамтиды: өтініштің тіркеу нөмірі, өтініштің келіп түскен күні, банктік қызметтерді тұтынушының ТАӘ / атауы, КБҚ, өтініш түрі, өтініштің мәтіні, орындаушы, шығыс құжаттың күні мен нөмірі - өтінішке жауап. 
16. Өтініштердің орындалуы міндетті бақылауға жатады. Банктік қызметтерді тұтынушының өтінішін қарау мерзімі 3 (үш) жұмыс күні ішінде қаралатын "қарсылықпен" жүгіну түрін қоспағанда, Банкке өтініш түскен күннен бастап 15 (он бес) жұмыс күнінен аспауы тиіс. (Басқарманың 02.03.2026 шешімімен (№ 32 хаттама) өзгертілді; абзац 16.10.2026 ж. №158 БШ-мен толықтырылды))
Өтінішті дұрыс қарау үшін маңызы бар нақты мән-жайларды анықтау қажеттілігіне байланысты, өтінішті қарау мерзімі Банк басшылығының шешімімен 15 (он бес) жұмыс күніне дейін ұзартылуы мүмкін, бұл туралы банктік қызметтерді тұтынушыға қарау мерзімі ұзартылған күннен бастап үш жұмыс күні ішінде хабарланады. (Басқарманың 02.03.2026 шешімімен (№ 32 хаттама) өзгертілді)
16-1. Қарыз алушы Банкке, оның ішінде ақпараттандыру объектілері арқылы, сондай-ақ Банкке "Төлемдер және төлем жүйелері туралы" Қазақстан Республикасының Заңында көзделген сәйкестендіру құралдарын қолдану арқылы не банктік қарыз шартында көзделген тәсілмен қарыз алушыны сәйкестендіруді жүзеге асыру мүмкіндігін беретін ақпараттандыру объектілері арқылы шарт талаптарына өзгерістер енгізу туралы жазбаша өтінішпен жүгінген жағдайда, Банк банктік қарыз шартын өзгертудің ұсынылған талаптарын қарыз алушының жазбаша өтінішін алған күннен кейін күнтізбелік 15 (он бес) күн ішінде және жазбаша нысанда, қарайды, қарыз алушыға қабылданған шешім туралы хабарлайды.
Қарыз алушы Банкке қарыз талаптарын өзгерту туралы өтінішті жазбаша нысанда не қарыз шартында көзделген тәсілмен ұсынған кезде, Банктің филиалы қарыз алушының өтінішін қарыздарды қайта құрылымдаумен жұмыс істеудің қолданыстағы қағидаларын ескере отырып, қарайды. 
17. Өтініш берушінің өтініші Банк тарапынан келесі жағдайларда қараусыз қалдырылады:

1) өтініште жауап жолдануға тиіс мекенжай көрсетілмесе;

2) өтініште өтініш берушінің тегі, аты, әкесінің аты (жеке басын куәландыратын құжатта көрсетілген болса) және оның жеке сәйкестендіру нөмірі немесе өтініш беруші заңды тұлға болған жағдайда оның толық атауы мен бизнес сәйкестендіру нөмірі көрсетілмесе;

3) өтініште бейәдеп не қорлайтын сөздер, Банктің мүлкіне қатысты, сондай-ақ Банк қызметкерінің және (немесе) оның отбасы мүшелерінің өміріне, денсаулығына және (немесе) мүлкіне қатысты қорқыту сипатындағы мәліметтер болса;

4) өтініш мәтінін оқу мүмкін болмаса;

5)өтініш уәкілетті емес тұлға тарапынан берілсе.

Осы тармақтың бірінші бөлігінің 2), 3), 4) және 5) тармақшаларында көзделген жағдайларда Банк өтініш берушінің өтініші келіп түскен күннен бастап бес жұмыс күні ішінде өтінішті қараусыз қалдыру себептерін көрсете отырып, өтініш берушіге жауап жолдайды. (Басқарманың 02.03.2026 шешімімен (№ 32 хаттама) өзгертілді)
 18. Жауапты бөлімше өтініштің объективті, жан-жақты және уақтылы қаралуын қамтамасыз етеді және Банктің басқа бөлімшелері/Банк филиалдары ұсынған Ақпарат және/немесе Банктің барлық ақпараттық көздері мен жүйелерінен алынған ақпарат негізінде/оларды ескере отырып, Банктік қызметтерді тұтынушыға жауап дайындайды. Қажет болған жағдайда жауапты бөлімше орындау мерзімдерін белгілей отырып, өтініште баяндалған және/немесе өтінішті қарауды талдау барысында анықталған фактілер/мәселелер бойынша басқа бөлімшелерден, оның ішінде Банк Филиалдарынан толық ақпарат пен түсініктемелер сұратады.

Егер сұралатын ақпарат Банк бөлімшесінің/Банк Филиалының құзыретіне кірмеген жағдайда, Жауапты бөлімшеге жауап сұрату келіп түскен күннен бастап келесі жұмыс күнінен кешіктірілмей жіберілуі тиіс.

Түсіндірмелер Банктік қызметтерді тұтынушының өтінішінде/ Жауапты бөлімшенің сұратуында қойылған барлық сұрақтарға жауаптарды және негізделген дәлелдерді, оның ішінде қызметкердің іс-әрекетіне/әрекетсіздігіне негіздемені, растайтын құжаттардың көшірмелерін қоса бере отырып, жағдайды шешу/реттеу жөніндегі ұсынысты (қажет болған жағдайда) қамтуы тиіс.

Банктік қызметтерді тұтынушылардың өтініштерін қарау шеңберінде Жауапты бөлімшенің сұратуын жан-жақты қарауға, сондай-ақ берілген түсініктеменің/ ақпараттың толықтығына, сапасына, шынайылығына, уақтылығына, бірегейлігіне (әр түрлі оқуға жол бермеуге) жауапкершілік Банк Филиалдарының директорларына, бөлімшелерінің басшыларына жүктеледі.

Өтінішке жауап дайындау барысында, сондай-ақ өтінішті қарауды талдау нәтижелері бойынша дұрыс емес, толық емес, анық емес, әртүрлі ақпарат/түсініктеме беру, сондай-ақ Банк бөлімшелерінің/Банк Филиалдарының түсіндірмелерді уақтылы ұсынбау фактісі анықталған жағдайда, Филиалдардың директорларына, Банк бөлімшелерінің басшыларына қатысты Жауапты бөлімше алты айдан кешіктірілмейтін мерзімде құқылы ақпарат берілген күннен бастап Банктегі еңбек қатынастарын реттейтін ІҚ-да белгілеген тәртіппен тәртіптік жауапкершілік шараларын қолдану туралы мәселеге/ұсынысқа бастамашылық жасауға құқылы.

Банктік қызметтерді тұтынушыға берілген жазбаша жауаптың толықтығы мен сапасы үшін (Банктің бөлімшелері/Филиалдары ұсынған ақпарат негізінде) банктік құпияны жария етпеу туралы талаптардың сақталуы, жауаптарын Жауапты бөлімше беретін өтініштер бойынша жауапты дайындаудың белгіленген мерзімдерінің сақталуы үшін жауапты бөлімшенің басшысы жауапты болады.

Өтінішті қарау нәтижелерін Жауапты бөлімше өтініштің туындау себептерін, Банктік қызметтерді тұтынушы туралы ақпаратты қоса бере отырып, шағымның мәртебесін, сондай-ақ Банктік қызметтерді тұтынушының дәлелдерін теріске шығаратын немесе растайтын нақты фактілерді көрсете отырып, оны жұмыс үшін тағайындаған Уәкілетті тұлғаның атына қағаз жеткізгіште/ ВРМ 2.0 (https://bpm2) арқылы ақпарат түрінде ресімдейді.
18-1. Уәкілетті органнан, өзге органдардан және банктік қызметтерді тұтынушылардың банк қызметтерін ұсыну және қызмет көрсету мәселелері бойынша оларға жүгінуіне байланысты тұлғалардан сұрау салулар келіп түскен жағдайда, Жауапты бөлімше сұрау салынатын/растайтын құжаттарды (қажет болған жағдайда) қоса бере отырып, толық, дұрыс және уақтылы жауап беруді қамтамасыз етеді.

Қажет болған жағдайда, жауапты дайындау үшін банктің басқа құрылымдық бөлімшелері тартылады. 

Уәкілетті органға, сондай-ақ банк құпиясын құрайтын мәліметтер берілетін өзге де органдар мен тұлғаларға жіберілетін хаттардың жобалары Бас комплаенс-бақылаушымен міндетті келісуді талап етеді. 

Уәкілетті органның банк қызметтерін ұсыну және қызмет көрсету мәселелері бойынша банктік қызметтерді тұтынушылардың оларға жүгінуіне байланысты сұрау салуына жауап дайындау барысында қадағалау ден қою шараларын, әкімшілік ықпал ету шараларын қолдану тәуекеліне әкеп соғатын бизнес-процесті бұзу/Қазақстан Республикасы заңнамасының талаптарына сәйкес келмеу фактісі анықталған жағдайда, Жауапты бөлімше 5 (бес) жұмыс күні ішінде Бас комплаенс-бақылаушыға қарауға және келісуге сұрау салу нәтижелері бойынша талдау жобасы жолдайды.  Талдау жобасы келісілгеннен кейін Жауапты бөлімше 2 (екі) жұмыс күні ішінде анықталған сәйкессіздікті/ бұзушылықты жоюға бағытталған қажетті түзету іс-шараларын жүргізу үшін Банктің (бизнес-процесс иесінің) бөлімшесіне сұрау салу нәтижелері бойынша бекітілген талдауды жібереді.

Қадағалау ден қою шарасы/қадағалау ден қоюдың ұсынымдық шарасы жобасы Банкке келіп түскен кезде, жауап - негізделген дәлелдері (қарсылықтары, бар болса) бар Банктің позициясын Банктің бөлімшесі (бизнес-процестің иесі) дайындайды. Қадағалап ден қоюдың ұсынымдық шарасы/ қадағалап ден қоюдың ұсынымдық шарасы жобасына жауаптың жобасы міндетті түрде Бас комплаенс-бақылаушымен келісіледі. (бесінші абзац 16.10.2026 ж. №158 БШ-мен өзгертілді)  
18-2. Бір банктік қызметтерді тұтынушыдан бастапқы өтінішке жауап жолдағанға дейін нақтылайтын (толықтыратын) мәліметтерді қамтитын бірнеше бірдей өтініш немесе өтініштер алған кезде, бастапқы келіп түскен өтінішті қарау үшін белгіленген мерзімдерде осындай өтініштерге жалпы жауап беруге жол беріледі. Бұл жағдайда көрсетілген өтініштер Банктік қызметтерді тұтынушылардың өтініштері бойынша есепте (шағымдарды қысқаша талдамасы) бір өтініш ретінде ескеріледі. 
18-3. Уәкілетті органнан немесе өзге де мемлекеттік органнан және тұлғадан бұрын жіберілген жауап бойынша оның сапасын теріс бағалауға байланысты негізделген пайымдауды ұсыну туралы сұрату "Е-өтініш" АЖ-ға келіп түскен жағдайда, ақпаратты дайындауды өтінішке жауап дайындаған бөлімше сұратуда көрсетілген мерзімдерде жүзеге асырады, олар сұратуда көрсетілген мерзімде сұрату бастамашысының келісімімен  өзгертілуі мүмкін. 

Егер сұратуда ақпарат беру мерзімі белгіленбеген жағдайда, онда негізделген пайымдау сұрату келіп түскен күннен бастап 3 жұмыс күні ішінде беріледі.

Негізделген пайымдауда жауаптың өтініштерді қарау бойынша белгіленген талаптарға сәйкестігі немесе сәйкес еместігі туралы мәліметтер көрсетіледі, сондай-ақ жауаптың мазмұны мен ресімделуінде кемшіліктердің болуы не болмауы туралы қортындылар тұжырымдалады. 

Ұсынылатын пайымдаудың толықтығы мен сапасы, пайымдауды дайындаудың белгіленген мерзімдерінің сақталуы үшін жауапты беретін бөлімшенің басшысы жауап береді.

Егер уәкілетті орган немесе өзге де мемлекеттік орган және тұлға негізделген пайымдауды қарау қорытындылары бойынша жауаптың мазмұны мен ресімделуінде сәйкессіздік немесе кемшіліктердің болуы анықталса және жауапты тұлғаларға қатысты тиісті шараларды қолдану және/немесе анықталған сәйкессіздіктерді жою жөнінде тиісті шаралар қабылдау қажеттігі туралы шешім қабылданса, онда пайымдауды ұсынған бөлімше және өзге де бөлімшелер қажет болған жағдайда, шешімде көрсетілген шараларды орындау жөніндегі іс-шараларды жүзеге асырады.

Өтініште көрсетілген шаралардың орындалуына пайымдауды ұсынатын бөлімшенің басшысы жауапты болады.

19. Жүгінудің туындауы себебін талдау қорытындысы бойынша Жауапты бөлімше шағым арыз мәртебесін бекітеді: 

- негізделмеген шағым арыз;

- негізді шағым арыз. 

Банктік қызметтерді тұтынушының бір жүгінуінде бірнеше сауал (мәселе, дерек) болған кезде, әр мәселе бойынша бөлек мәртебе беріледі. (Мәселенің) тым болмаса бір тармағы «негізді» деп бағаланса, шағым арыз негізді деп танылады. 

20. Кез келген өтінішке оның түсу нысанына қарамастан жауап дайындалуы тиіс. Осы Қағидалардың 17-тармағының 1) тармақшасында көрсетілген өтініштер, сондай-ақ ақпараттық сипаттағы өтініштер мен алғыс хаттар бұған жатпайды.

Банктік қызметтерді тұтынушыға жауап беру банктік қызметтер шартында көзделген тәсілмен жүзеге асырылады.

Жауап банктік қызметтерді тұтынушыға келесідей жолмен жіберілген жағдайда жеткізілген болып саналады:

1) шартта не банктік қызметтерді тұтынушының өтінішінде көрсетілген мекенжай бойынша тапсырыс хатпен;

2) шартта не банктік қызметтерді тұтынушының өтінішінде көрсетілген электрондық пошта мекенжайына;

3) жауап мәтіні бар SMS-хабарлама немесе push-хабарлама жіберу не жауаптың толық мәтіні бар интернет-ресурсқа сілтеме жасау арқылы;

4) шартта көзделген, жауап алуды тіркеуді қамтамасыз ететін өзге де байланыс құралдарын пайдалана отырып, оның ішінде "Е-Өтініш" АЖ арқылы.

Банктік қызметтерді тұтынушы Банкке жеке өзі келген кезде жауап жеке өзінің (немесе оның уәкілетті өкілінің) қолын қойғыза отырып қолына тапсырылады, бұл туралы осы тармақта көзделген өзге де тәсілдермен жеткізілген жауапты қоспағанда, жазбаша өтініштерді тіркеу журналында белгі қойылады.

Жауап оны тапсыру мүмкін еместігі не банктік қызметтерді тұтынушының оны қабылдаудан бас тартқаны туралы белгісі бар қайтарылған жағдайда жауап тиісті түрде берілген болып есептеледі. (20-тармақ 16.10.2026 ж. №158 БШ-мен өзгертілді) 
21. Жүгінуді қарастыру қорытындысы туралы Банктік қызметтерді тұтынушыға жазбаша жауап жүгіну тілінде беріледі және қаралып жатқан мәселеге қатысты Қазақстан Республикасының заңнамасының, банктің ішкі құжаттарының, шарттарының тиісті  талаптарына, сондай-ақ қабылданған шешімге шағым беру құқығы бар екенін түсіндіру арқылы, қарастырылып отырған нақты жағдайға сілтеме жасалынып, Банктік қызметтерді тұтынушы баяндаған әрбір өтінімге, талапқа, өтінішке, ұсынымға және басқа да мәселелерге негізді және уәжді дәлел келтірілуі керек. 

22. Банктік қызметтерді тұтынушылардың өтініштерін қарау барысында Қазақстан Республикасы заңнамасының, ІҚ талаптарын бұзу белгілері анықталған жағдайда, жауап Банктегі комплаенс - тәуекелді басқару тәртібін реттейтін ІҚ-ға сәйкес банктік қызметтерді тұтынушыға жауаптың жобасын Бас комплаенс-бақылаушымен келісу жолымен дайындалады. (22-тармақ 16.10.2026 ж. №158 БШ-мен өзгертілді)  
22-1. (22-1-тармақ 16.10.2026 ж. №158 БШ-мен алынып тасталды)  
 23. Бас Комплаенс-бақылаушының келісімін алғаннан кейін Банктік қызметтерді тұтынушыға жазылған жауапқа Банктің Уәкілетті тұлғасы қол қояды.

24. ӘД/ іс жүргізуші Банктің құжаттама жөніндегі ішкі құжаттарына сәйкес белгіленген тәртіппен  жауапты тіркегеннен кейін,  жауап Банктік қызметтерді тұтынушының/ уәкілетті органның/өзге органның және тұлғаның электрондық мекенжайына  аВРМ 2.0 жүйесі арқылы автоматты түрде жолданады. (Басқарманың 02.03.2026 шешімімен (№ 32 хаттама) өзгертілді)
25. Филиалдар тарапынан ІҚ бұзушылықтар болған кезде Жауапты бөлімше өтінішті қарау нәтижелерін тиісті Филиалға және Филиалдардың жұмысын үйлестіретін Банк бөлімшесіне жеткізеді. Банк бөлімшелері тарапынан бұзушылықтар анықталған кезде Жауапты бөлімше анықталған бұзушылықтарды/сәйкессіздіктерді жою мақсатында өтінішті қарау нәтижелерін ВРМ 2.0 (https://bpm2) арқылы 3 (үш) жұмыс күні ішінде тиісті бөлімшеге, сондай-ақ осы бөлімшеге жетекшілік ететін Басқарма мүшесіне жеткізеді. 
25-1. Операциялық тәуекел оқиғаларын тіркеу операциялық тәуекелдің шығындары мен оқиғалары туралы деректер базасын жинау және жүргізу жөніндегі Банктің ІНҚ сәйкес жүзеге асырылады. 
26. Өтінішке жазбаша жауапты Банктік қызметтерді тұтынушының/ уәкілетті органның/өзге органның пошта мекенжайына ӘД/ іс қағаздарын жүргізуші Банктің құжаттама жөніндегі ішкі құжаттарына сәйкес белгіленген тәртіппен тіркейді және жібереді. Қажет болған жағдайда адресаттарға ВРМ 2.0-ден (http://bpm2) басып шығарылған және Банктің уәкілетті тұлғасы қол қойған электрондық құжаттың (шығыс хаттың) қағаз көшірмесін жіберуге жол беріледі. (Басқарманың 02.03.2026 шешімімен (№ 32 хаттама) өзгертілді)
Бұл ретте, электрондық құжаттың (шығыс хаттың) қағаз көшірмесін кеңсе секторының қызметкері/ филиалдың іс қағаздарын жүргізуге жауапты қызметкер "Электрондық құжаттың көшірмесі дұрыс" мәтінді үшбұрышты нысандағы мөртабанмен (электрондық цифрлық қолтаңбаны тексеру рәсімінің оң нәтижесі айқындалған) және парақтар саны мен куәландырушы тұлғаның қолы үшін жолдарды көрсетумен куәландыруы тиіс.

27. Банктік қызметтерді тұтынушылардың Банктегі қызмет көрсету шарттарын жақсарту туралы ұсыныстары бар өтініштерін Банк мәлімет үшін және талдау үшін қабылдайды және Банктік қызметтерді тұтынушыға алғыс хат жолдайды.

4-тарау. Жүгінулерді қарастыру барысын талдау, мониторинг жүргізу және бақылау, сондай-ақ келіп түскен жүгінулер бойынша жіктеуіш жүргізудің тәртібі мен рәсімдері. 

28. Банктік қызметтерді тұтынушының жеке мәселесін шешумен қатар, әр өтінішті Жауапты бөлімше қызмет көрсету барысында  жүйелік мәселелердің  және/немесе операциялық/беделді тәуекелін, комплаенс тәуекелін қамтитын мәселелердің  болуына талдау жасайды, сондай-ақ қызметтерді ұсыну және қызмет көрсету процесінде сыбайлас жемқорлық құқық бұзушылық белгілері байқалған фактілер анықталған.

Банктік қызметтерді тұтынушылардан сыбайлас жемқорлық құқық бұзушылық белгілері байқалатын ақпаратты алған жағдайда Жауапты бөлімше өтініште көрсетілген дәлелдер мен фактілерді растау/ растамау жөніндегі тиісті іс-шараларды одан әрі талдау және жүргізу үшін комплаенс-бақылау бөлімшесіне және қауіпсіздік бөлімшесіне жүгіну жөніндегі ақпаратты ұсынады. 
28-1. Өтінішті талдау нәтижелері ВРМ 2.0 (https://bpm2) "Өтініштерді талдау" жеке құжатына ресімделеді, оған тіркеу нөмірі беріледі. Өтінішті талдауға жауапты бөлімшенің басшысы қол қояды және жетекшілік ететін басшымен бекітіледі. 

Өтінішті талдаудың толықтығы мен сапасына, осы Қағидалардың 28-2-тармағында белгіленген өтінішті талдауды ресімдеудің белгіленген мерзімдерінің және осы Қағидалардың 29-тармағында айқындалған өзге де рәсімдердің сақталуына өтінішті талдауды жүргізген орындаушы жауапты болады.

28-2. Өтінішті талдау банктік қызметтерді тұтынушыға жауап жіберілген есептік айда ресімделуі және бекітілуі тиіс.

Ерекшелік төмендегі жағдайлар болуы мүмкін:

- өтінішті қарау мерзімін келесі есептік кезеңге ұзарту (аралық жауапты жіберу). Бұл жағдайда талдау келесі есептік кезеңде жүргізіледі;

- толық және сапалы талдау жүргізу үшін басқа бөлімшеден қорытынды немесе түпкілікті позиция (түсініктеме) алу талап етілгенде. Бұл жағдайда талдау басқа бөлімшеден тиісті қорытынды немесе түпкілікті позиция (түсініктеме) алғаннан кейін жүргізіледі.

Жоғарыда көрсетілген жағдайлар бойынша жүргізілген талдау қорытындылары туралы ақпарат талдау жүргізілген есепті кезеңдегі Банктік қызметтерді тұтынушылардың өтініштері бойынша есепте (шағымдарды қысқаша талдау) көрсетіледі.

29. Банктік қызметтерді тұтынушылардың әрбір өтінішін талдау қорытындысы бойынша Жауапты бөлімше банктік қызметтерді тұтынушылардың өтініштерін жіктеу бойынша жұмыс жүргізеді. Жіктеуіш екі негізгі кіші сыныптан тұрады: 1) "проблемалар санаты"; 2) "проблемалардың себептері". Кіші сыныптардағы тармақтардың тізбесі тұрақты болып табылмайды және банктік қызметтерді тұтынушылардың келіп түскен өтініштеріне және қозғалған мәселелерге және Банк қызметінің салаларына байланысты түзетілуі мүмкін. Жіктеуіштің кіші сыныптары шеңберіндегі пункттерге бөліну банктік қызметтерді тұтынушылардың келіп түскен өтініштерінің жалпы көлемінен жүргізіледі. Жіктеуішті ситуациялық мониторинг бөлімшесі негізгі кіші сыныптарды ескере отырып, банктік қызметтерді тұтынушылардың өтініштерін талдау және жинау негізінде еркін нысанда жасайды және қажеттілігіне қарай түзетіледі. Жіктеуіш ситуациялық мониторинг бөлімшесінің басшысы ұсынған нысан бойынша жетекшілік ететін басшымен және қажет болған жағдайда заңды тұлғалар бойынша бөлімшемен келісе отырып, бекітіледі.

Кейіннен банктік қызметтерді тұтынушылардың өтініштерін жүргізілген сыныптау қорытындылары бойынша белгіленген проблемаларды немесе ықтимал проблемаларды жою жөнінде тапсырма не ұсыныс шығарылады. Тапсырма өнімнің ішкі процестері мен жағдайларына өзгерістер енгізу талап етілмейтін мәселелер бойынша беріледі. Тапсырма одан әрі орындау үшін уәкілетті тұлғаның қолы қойылған қызметтік жазба және Жауапты бөлімшенің жүргізілген жұмыстың нәтижелері туралы хабарлама түрінде ресімделеді.

Шешу үшін банктің рәсімдері мен өнімдеріне өзгерістер енгізу талап етілетін жүйелік проблемалар болған кезде Комитетке ұсыныс ресімделеді. 

Банк банктік қызметтерді тұтынушыларінің келіп түскен өтініштерінің жіктеуішін жүргізуді ситуациялық мониторинг бөлімшесі жүзеге асырады.

Жауапты бөлімше Банк бөлімшелерінің / филиалдарының қызметкерлерінің банктік қызмет көрсету процесінде туындаған Қазақстан Республикасы заңнамасының және ІҚ талаптарын бұзушылықтарды анықтаған кезде ахуалдық мониторинг бөлімшесі банктік қызметтерді тұтынушылардың өтініштерін талдау нәтижелерін одан әрі шешім, оның ішінде Қазақстан Республикасы заңнамасының және Банктің ішкі құжаттарының талаптарын бұзу анықталған кезде қызметтік тексеру/ тергеу жүргізу қажеттілігі туралы шешім қабылдау үшін Банктік қызметтерді тұтынушылардың өтініштері бойынша есеп (шағымдарды қысқаша талдау) шеңберінде Комитеттің қарауына шығарады. 

Жауапты бөлімше банк қызметтерін ұсыну және банктік қызметтерді тұтынушыларға қызмет көрсету барысында Қазақстан Республикасы заңнамасының талаптарының бұзылғандығын анықтаған жағдайда,  өтініштерді талдау нәтижелері талдауда көрсетілген Қазақстан Республикасы заңнамасының нормалары бөлігінде Бас комплаенс-бақылаушының міндетті түрде келісуін талап етеді. 
29-1. Жауапты бөлімше өтінішті талдау нәтижелері бойынша Банктік қызметтерді тұтынушыларға қызмет көрсететін Банк бөлімшелері қызметкерлерінің Банктік қызметтерді тұтынушының проблемалық мәселесін жоюға/реттеуге бағытталған жедел шараларды қабылдамау фактілерін анықтаған жағдайда, ол Банкке, Жауапты бөлімшеге жүгінген кезде Банктік қызметтерді тұтынушының өтінішінде көрсетілген оқиға болған күннен бастап алты айдан кешіктірілмейтін мерзімде Банктің еңбек қатынастарын реттейтін ІҚ-да белгілеген тәртіппен тәртіптік жауапкершілік шараларын қолдану туралы мәселеге бастамашылық жасауға құқылы.
30. Ситуациялық мониторинг бөлімшесі басқарушылық есептілікті ұсыну мерзімдерін белгілейтін ІҚ-да көзделген мерзімдерде және тәртіппен Комитетке банктік қызметтерді тұтынушылардың өтініштерін және уәкілетті органның, өзге де мемлекеттік органдар мен тұлғалардың банктік қызметтерді тұтынушылардың өтініштері бойынша сұрауларын талдау бойынша жиынтық егжей-тегжейлі есепті және Банктің процестері мен өнімдеріне өзгерістер енгізу жөніндегі ұсынымдарды шығарады.
31. Жүгінулерді талдау қорытындысы бойынша ұсынымдар Комитеттің күндізгі отырысында талқыланады. Комитет шешімі Комитеттің тапсырмасы түрінде рәсімделіп, оларды орындауға жауапты бөлімшелерге жіберіледі. Комитет хатшысы белгіленген тәртіпте олардың орындалуына мониторинг жүргізеді. 

32. Банктік қызметтерді тұтынушылардың  жүгінуінің есептері, шағым арыздардың қысқаша талдауы Банктегі есептілік жүйесін реттейтін БІҚ қарастырылған мерзімде және тәртіпте Банктің уәкілетті органының қарауына шығарылады. 
32-1. Бекітілген мерзімдерде өтініштердің орындалуын мониторингтеу және бақылау мақсатында ҚҚД, Филиалдар мен жауапты бөлімшелердің жұмысында жатқан Банктік қызметтерді тұтынушылардың өтініштері (Дэшборд) бойынша жедел ақпарат ВРМ 2.0-де (https://bpm2/SituationCenter/dashboard) нақты уақыт режимінде көрсетіледі. (банктік қызметтерді тұтынушылар – заңды тұлғалар бойынша Дэшбордта көрсету автоматтандырудан кейін қолжетімді болады). 
33. Банк басқармасы қабылдаған шешімдер Банк Басқармасының тапсырмасы түрінде рәсімделеді және оны орындауға жауапты бөлімшелерге жіберіледі. Банк Басқармасының хатшысы белгіленген тәртіпте Банк Басқармасының тапсырмаларының орындалуына мониторинг жүргізеді. Алынған ақпараттарды талдау нәтижелері бойынша Банк Басқармасы банктік қызмет көрсету барысында туындайтын Банктік қызметтерді тұтынушылардың жүгінулерін қарастыру бойынша жұмыстардың тиімділігін қамтамасыз етуге бағытталған түзетуші шараларды қабылдауды қамтамасыз етеді. 

Жасалған жұмыстар нәтижесінде, Банк Басқармасы Банктің Директорлар кеңесінің қарауына және ұсынуына шығару үшін Директорлар кеңесінің тәуекелдер және ішкі бақылау комитеті үшін ақпаратты әзірлейді. 
34. Банктік қызметтерді тұтынушылардың өтініштерін жедел тәртіппен қарау мерзімдерін бақылауды ӘД апта сайын құжаттау жөніндегі ІҚ-да белгілеген тәртіпте жүзеге асырады. (Басқарманың 02.03.2026 шешімімен (№ 32 хаттама) өзгертілді)
           35. Банкте комплаенс-тәуекелді басқару жөніндегі ІҚ-мен белгілеген тәртіппен және мерзімдерде Ситуациялық мониторинг бөлімшесі Комплаенс-бақылау бөлімшесіне банктік қызметтерді тұтынушылардың өтініштері және уәкілетті органның, өзге де мемлекеттік органдардың және банк қызметтерін ұсыну процесінде туындайтын банктік қызметтерді тұтынушылардың өтініштері бойынша тұлғалардың сұратулары бойынша тиісті есепті ұсынады. Өз кезегінде, өтініштер бойынша көрсетілген ақпаратты компленс-бақылау бөлімшесі қажет болған жағдайда ұсынымдар шығара отырып, басқарушылық есептілік шеңберінде Банктің Директорлар кеңесіне ұсынады.
35-1. Жауапты бөлімше уәкілетті органға келесілерді ұсынады:

1) "Банктердің, Қазақстан Республикасы бейрезидент банктері филиалдарының, банк операцияларының жекелеген түрлерін жүзеге асыратын ұйымдардың, сақтандыру ұйымдарының, Қазақстан Республикасының бейрезидент сақтандыру ұйымдары филиалдарының, бағалы қағаздар нарығында брокерлік қызметті жүзеге асыратын ұйымдардың, микроқаржы ұйымдарының жеке және заңды тұлғалардың келіп түскен жолданымдары бойынша есептілікті ұсыну тізбесін, нысандарын, мерзімдері мен қағидаларын бекіту туралы" Қазақстан Республикасы Қаржы нарығын реттеу және дамыту агенттігі Басқармасының 2026 жылғы 20 сәуірдегі № 80 қаулысының 1-тармағының 2) тармақшасында көзделген нысан бойынша есеп  

 - жартыжылдықта бір рет, есепті кезеңнен кейінгі екінші айдың 15 (он бесінші) күніне (қоса алғанда) дейінгі мерзімде;

2) "Банктердің, Қазақстан Республикасы бейрезидент банктері филиалдарының, банк операцияларының жекелеген түрлерін жүзеге асыратын ұйымдардың, сақтандыру ұйымдарының, Қазақстан Республикасының бейрезидент сақтандыру ұйымдары филиалдарының, бағалы қағаздар нарығында брокерлік қызметті жүзеге асыратын ұйымдардың, микроқаржы ұйымдарының жеке және заңды тұлғалардың келіп түскен жолданымдары бойынша есептілікті ұсыну тізбесін, нысандарын, мерзімдері мен қағидаларын бекіту туралы" Қазақстан Республикасы Қаржы нарығын реттеу және дамыту агенттігі Басқармасының 2026 жылғы 20 сәуірдегі № 80 қаулысының 1-тармағының 3) тармақшасында көзделген нысан бойынша есеп

 - жартыжылдықта бір рет, есепті кезеңнен кейінгі екінші айдың 15 (он бесінші) күніне (қоса алғанда) дейінгі мерзімде. (35-1) тармақша 16.10.2026 ж. №158 БШ-мен толықтырылды)
5-тарау. Қорытынды ережелер
     36. Осы Ереженің ережелерін Банктің барлық құрылымдық бөлімшелері мен қызметкерлері орындауға және сақтауға міндетті. 

37. Осы Ереженің уақтылы  өзектендірілуіне жауапкершілік Ситуациялық мониторинг департаментіне  жүктеледі.
15 «Отбасы банк» АҚ-да банктік қызметтердітұтынушылардың 15жүгінулерін қарастыру ережесі


